Að stofnun Álklasans standa á fjórða tug fyrirtækja og stofnana . Ragnar Guðmundsson forstjóri Norðuráls fjallaði um Álklasann í grein á Vísi.is í júlí árið 2015 : „ Hérlendis hefur klasasamstarf haslað sér völl á sviði jarðvarma , sjávarútvegs og ferðaþjónustu með góðum árangri . Hér á landi hefur myndast töluverð starfsemi í aðfangaiðnaði í kringum orku og iðnað , bæði á framkvæmdatíma sem og á rekstrartíma . Það er því ljóst að áframhaldandi fjárfestingar í iðnaði og stóriðju munu styðja við þessa klasamyndun sem felur í sér sjálfstæða verðmætasköpun með íslensku hugviti . “ Orkugeirinn íslenski felur í sér þann möguleika að geta orðið öflugur klasi á erlendan mælikvarða er geti hafið útflutning á íslensku hugviti og fallið þar í sama flokk og íslenskur sjávarútvegur og flugþjónusta . Í þessu ljósi er mjög jákvætt að haldið sé áfram uppbyggingarferli í orkuiðnaði hérlendis og áfram sé stutt við hinn upprennandi íslenska orkuklasa . “ ( s . 42 ) Hér má lesa útgáfu Samtaka iðnaðarins og Samáls með framtíðarsýn Álklasans frá stefnumótunarfundinum í Borgarnesi vorið 2014 .